stanford-oval/wikipedia huggingface dataset:
Saukkolampi (Virrat)

| Saukkolampi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°14′22″N, 24°10′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vehkajärven valuma-alue (35.49)
Laskujoki:  ei laskuojaa 
Järvinumero:  35.493.1.008
Mittaustietoja
Pinnankorkeus:  151,9 m  
Rantaviiva:  1,666 km  
Pinta-ala:  7,73 ha  
Saaria:  ei saaria 
 fiSaukkolampi 
Saukkolampi on Pirkanmaalla Virroilla Piilin kylän lähellä sijaitseva lampi.
Maantietoa

Lammen pinta-ala on 7,7 hehtaaria, se on 500 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,7 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Parannesjoen valuma-alueeseen (35.493) se kuuluu. Lammen vedenpinnan korkeus on 151,9 metriä merenpinnan yläpuolella.
Sirimavo Bandaranaike

Sirimavo Bandaranaike
Sirimavo Ratwatte Dias Bandaranaike (17. huhtikuuta 1916 Ratnapura, Brittiläinen Ceylon – 10. lokakuuta 2000 Colombo, Sri Lanka) oli srilankalainen poliitikko. Hän oli maansa pääministerinä kolmeen kertaan vuosina 1960–1965, 1970–1977 ja 1994–2000. Hän oli maailman ensimmäinen naispuolinen pääministeri.
Hän oli Sri Lankan edellisen pääministerin leski, ja otti vastaan puolueensa puheenjohtajuuden miehensä Solomon Bandaranaiken salamurhan jälkeen. Hän johti Sri Lankan vapauspuoluetta yli 40 vuoden ajan. Bandaranaiken tyttärestä Chandrika Kumaratungasta tuli Sri Lankan presidentti vuonna 1994. Hän nimitti äitinsä viimeiselle pääministerikaudelle, ja tällä kertaa virka oli lähinnä seremoniallinen.
Bandaranaike muistetaan valtiomiesmäisestä toiminnastaan ja sosialistisesta politiikastaan kylmän sodan aikana. Hän kansallisti yksityisyrityksiä ja rajoitti tavaroiden tuontia vuonna 1972. Samana vuonna Ceylonista tuli Sri Lankan tasavalta, ja viimeiset siteet emämaa Britanniaan katkaistiin.
Salomon Hannelius

| Salomon Hannelius> Henkilötiedot |
| --- | --- |
Syntynyt: 12. maaliskuuta 1722 Ilmajoki
Kuollut: 21. marraskuuta 1796 (74 vuotta) Ilmajoki
Kansalaisuus:  ruotsalainen
Vanhemmat:  Anders Pettersson Margareta Karlsdotter
Puoliso:  Magdalena Peldan
Lapset:  Gabriel Hannelius (s. 1752) Salomon Hannelius (s. 1771)
Ura
Uskontokunta:  luterilaisuus
Kirkollinen arvonimi:  Rovasti (1777)
Salomon Hannelius (alk. Hannuksela, 12. maaliskuuta 1722 Ilmajoki – 21. marraskuuta 1796 Ilmajoki) oli suomalainen rovasti ja Turun akatemian fysiikan dosentti.
Hannelius kävi Vaasan triviaalikoulua ja pääsi ylioppilaaksi Turussa 1741. Hannelius valmistui filosofian maisteriksi 1745 Turun akatemiasta ja hänet vihittiin papiksi Turun hiippakunnassa 1747. Hannelius oli Turun akatemian fysiikan dosenttina 1746. Hän oli Ilmajoella kirkkoherran apulaisena vuodesta 1747, vt. kirkkoherrana 1750–1754 ja kirkkoherrana vuodesta 1755. Hannelius sai rovastin ja kuninkaallisen hovisaarnaajan arvon 1777. Hän toimi saarnaajana pappeinkokouksessa Kokkolassa 1784.
Hanneliuksen vanhemmat olivat Hannukselan talon vävy ja talollinen Ilmajoella, lautamies Anders Pettersson (k. 1748) ja Margareta Karlsdotter. Hannelius oli naimisissa vuodesta 1750 Ilmajoen kirkkoherran Gabriel Peldanin (1690–1750) tyttären Magdalena Peldanin (k. 1793) kanssa. Heidän lapsiaan olivat kihlakunnantuomari Gabriel Hannelius, vuodesta 1785 Hanelles (1752–1803) ja Ilmajoella maanviljelijänä toiminut filosofian kandidaatti Salomon Hannelius, vuodesta 1785 Hanelles (1771–1843) joka oli perustamassa 1803 Ilmajoen maamiesseuraa.
Teoksia

Christillisen meidän autuudemma opin perustuxet lyhykäisisä kysymyxisä ja wastauxisa, nijn kuin ne, erinomattain rippi lapsille, sitte kuin he catechismuxensa opin auttawasti ulkoa ja sisäldä lukia taitawat, ensimmäisen walmistuxen alla Herran korkiast kallille ehtolliselle, lukkareilda ensin, ja sen jälken pappiudelta, taitaan edespidettää ja pandaa. Jotka yhteenkoottuina on ulosandanut S.H.. Wasasa, prändätty Georg Wilhelm Londicerildä. Kuningall. privil. kirjanpräntäjäldä, 1780 (Teos Dorian Kansalliskirjastossa)
En synodal-predikan om Guds härliga låf, i anledning af Psalm. 57:8. Under preste-mötet i Österbottn d. 18 febr. 1784. Då XV artikelen af augsburgiska bekännelsen om ceremonierne afhandlades och war under ventilation, hållen uti Gamla Carleby stads kyrka, samt nu på fleres yttrade önskan och åstundan til trycket utgifwen, i samma korthet, som den då åhörarena blef förestäld, af Salomon Hannelius. Kongl. hof-predikant och probst i Ilmol. Wasa, tryckt af Georg Wilhelm Londicer, 1786
Salomon Hanneliuksen pitämiä muistopuheita ; toimittanut Tapio Piirto. 2. korj. painos, Juuret-toimikunnan wanhojen weroluetteloiden selvitystyöryhmä, Koskenkorva 2004
Aiheesta muualla

Salomon Hannelius (Arkistoitu – Internet Archive) (yksityishenkilön sivusto, lähteenä Eteläpohjalaisia elämäkertoja, 1963.)
Seonghwanin taistelu

Seonghwanin taistelu (jap. 成歓の戦い, Seikan no tatakai) eli Asanin taistelu (jap. 牙山作戦, Asan sakusen) oli ensimmäisen Kiinan-Japanin sodan ensimmäinen maataistelu. Se käytiin 28.–29. heinäkuuta 1894 Koreassa Seonghwanissa lähellä Cheonania keisarillisen Japanin ja Kiinan keisarikunnan joukkojen välillä.
Taistelu

Keisarillisen Japanin armeijan saatua käskyn luoda Koreaan uusi hallinto karkottamalla Kiinan Beiyangin armeijan joukot alueelta tarvittaessa voimakeinoin Japanin 1. armeijan 4 000 miehen osasto kenraalimajuri Ōshima Yoshimasan johdolla marssi Soulista etelään Asaniin. Seonghwanissa olleet noin 3 880 miehen kenraali Nie Schichengin komentamat kiinalaisjoukot pyrkivät estämään japanilaisten joukkojen etenemisen. Kiinalaiset kaivautuivat ja laskivat osan riisipelloista tulvan alle. Joukoille lähetetyt täydennykset kuitenkin tuhoutuivat Pungdon taistelussa 25. heinäkuuta.
Japanilaiset aloittivat hyökkäyksen pienellä pioneerikomppanialla vahvennettujen neljän jalkaväkikomppanian harhautuksella kiinalaisten asemiin yöllä 28. heinäkuuta, jolloin yhdeksän jalkaväkikomppanian, ratsuväkikomppanian sekä tykistöpatteriston muodostama pääjoukko kiersi kiinalaisten sivustaan ylittämällä Ansong-joen. Taistelu päättyi aamuyöllä puolustautujien paetessa Asaniin jättäen taakseen runsaasti aseita ja varusteita.
Japanilaisjoukot seurasivat pakenevia Asaniin, mutta Seonghwanin puolustuksen romahtamisen järkyttämien kiinalaisten puolustus murtui jo iltapäivällä 29. heinäkuuta. Eloonjääneet puolustajat pakenivat Pyongyangiin.
Seuraukset

Kiinalaisjoukkojen poistuminen Asanista esti Soulin piirityksen. Taistelun jälkeen annettiin virallinen maiden välille sodanjulistus. Sotaretkeen osallistuneet japanilaisjoukot palasivat Souliin 5. elokuuta.[lähde? ]
Käännös suomeksi
Saukkolampi (Rautalampi)

| Saukkolampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°33′09″N, 26°44′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Pitkä-Kauppariseen 
Järvinumero:  14.711.1.044
Mittaustietoja
Pinnankorkeus:  106,9 m  
Pituus:  260 m  
Leveys:  90 m  
Rantaviiva:  0,573 km  
Pinta-ala:  1,215 ha  
Suurin syvyys:  12,5 m  
Saaria:  ei saaria 
 fiSaukkolampi 
Saukkolampi  on Pohjois-Savossa Rautalammilla  Hanhitaipaleen lähellä sijaitseva lampi.
Maantietoa

Lampi on 260 metriä pitkä, 90 metriä leveä, ja sen pinta-ala on 1,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 106,9 metriä mpy.
Samira Makhmalbaf

| Samira Makhmalbaf |
| --- | --- |

Henkilötiedot
Syntynyt: 15. helmikuuta 1980 Teheran (ikä 44)
Aiheesta muualla
www.makhmalbaf.com
IMDb 
Elonet
Samira Makhmalbaf (pers. ‏سمیرا مخملباف‎; s. 15. helmikuuta 1980 Teheran) on iranilainen elokuvaohjaaja. Isänsä Mohsen Makhmalbafin ammattiin kouluttama esikoistytär löi itsensä läpi jo 17-vuotiaana ohjaamallaan dokumenttielokuvalla Omena (Sib, 1998). Se kertoo fundamentalisti-isän 12-vuotiaista kaksostyttäristä, jotka on suljettu kotiinsa. Sillä hän pääsi Cannesin elokuvajuhlien pääkilpailusarjaan kaikkien aikojen nuorimpana ohjaajana. Hänen ensimmäinen näytelmäelokuvansa, Kurdistanin maaseutua kiertävistä opettajista kertova Liitutaulut (Takhté siah, 2000)  valittiin Cannesin kilpailusarjaan vuonna 2000. Hänen muita elokuviaan ovat naisten asemaa talebanihallinnon jälkeisessä Kabulissa käsittelevä Kello 5 iltapäivällä (Panj é asr, 2003) ja Two-Legged Horse (Asbe du-pa, 2008), jonka aiheena on kahden pojan välille syntyvä väkivaltainen suhde.
Samira Makhmalbaf on käsikirjoittanut useimmat elokuvansa yhdessä isänsä Mohsen Makhmalbafin kanssa. Koko perhe on elokuva-alalla: äiti Marzieh ja pikkusisko Hana ovat myös ohjanneet omia elokuviaan.
Isänsä tavoin Samira Makhmalbaf ja hänen elokuvansa ovat Iranin vallanpitäjien ja muiden islam-fundamentalistien epäsuosiossa. Two-Legged Horse -elokuvan kuvaukset keskeytyivät Pohjois-Afganistanissa, kun kuvauspaikalla räjäytettiin pommi ja kuusi kuvausryhmän jäsentä loukkaantui hengenvaarallisesti. Kuvaukset saatettiin loppuun salassa pidetyissä kuvauspaikoissa.
Samira Makhmalbaf oli yksi vuoden 2009 Sodankylän elokuvajuhlien vieraista.
Aiheesta muualla

Bagh, Peter von: ”Runolla on syvät juuret”, Samira Makhmalbafin haastattelu, Filmihullu 4/2009
Sanlam

Sanlam on vuonna 1918 perustettu etelä-afrikkalainen  rahoitusalan yritys, joka on listattuna JSE Securities Exchangessa ja Namibian pörssissä. Vuonna 2005 yritys hallinnoi 353 miljardin randin pääomaa.
Joulukuussa 2021 Sanlam Group aloitti neuvottelut Allianzin kanssa koko konsernin ostamisesta Afrikassa Etelä-Afrikkaa lukuun ottamatta. Keskustelua käydään ryhmän Kapkaupungin ja Münchenin pääkonttorin välillä.
Aiheesta muualla

verkkosivut (Arkistoitu – Internet Archive) (englanniksi)
Seikkailupuisto Huippu

| Seikkailupuisto Huippu |
| --- | --- |
 Huipun kiipeilyratoja
Sijainti:   Leppävaaran urheilupuisto, Espoo
Toimitusjohtaja:  Jari Saarhelo (2014-)
Avattu:  2.5.2015
Toimintakausi:  huhti–lokakuu
Radat:  köysiradat, vaijeriliut, seikkailuminigolf, ulkoilmapakohuoneet ja verkkoseikkailu
Aiheesta muualla
Verkkosivut
 n • k • 
Seikkailupuisto Huippu on Espoon Leppävaaran urheilupuistossa sijaitseva, vuonna 2015 avattu huvipuisto, jossa asiakkaat voivat kiipeillä erilaisilla köysiradoilla. Seikkailupuisto Huipun radat kulkevat 4-18 metrin korkeudessa.
Vuonna 2016 rakennettiin lisää ratoja ja Tarzan-hyppy. Seikkailuminigolf avattiin 2019, pakohuonepelejä ja verkkoseikkailu 2021. Vuonna 2022 verkkoseikkailua laajennettiin liulla 
ja pakopeleihin tuli lisätyn todellisuudenpeli. 2024 avattiin rata, joka erottuu muista suuren korkeuseron takia. Se kulkee korkealla olevalta ylätontilta alatontille.
Historia

Seikkailupuisto Huipun perusti Jari Saarhelo palattuaan Keski-Euroopasta Suomeen. Itävallassa ja Saksassa seikkailupuistot olivat toimineet pitkään, mutta sellaista ei vielä ollut pääkaupunkiseudulla.
Paikka löytyi kun hiihtoputkelle varattu tontti vapautui. Radat rakensi brittiläisen Go Ape! ketjun toimittajana tunnettu ranskalainen Altus.   Seikkailupuisto avattiin toukokuussa 2015 yhdessä lähellä sijaitsevien Angry Birds-leikkipuiston ja skeittipuiston kanssa.
Toukokuussa 2023 toinen seikkailuminigolfrata avattiin Oittaan uimarannalle Espooseen. Radan maisemaelementit ovat Oittaan maamerkkejä pienoiskoossa kuten frisbeegolf
-kori, soutuvene ja uimaranta.
Huippu on saanut kestävän matkailun Green Key- ja Sustainable Travel Finland-merkit.
Kuvia

Tarzan-hyppy
Seikkailuminigolf
Pakopeli ulkoilmassa
Verkkoseikkailu
Verkkoseikkailun liuku
Aiheesta muualla

Huipun kotisivut
Puiston sijainti
Sankt Pölten

| Sankt Pölten St>  Pölten |
| --- | --- |

 vaakuna
 Sankt Pölten
 Koordinaatit: 48°12′0″N, 15°37′0″E 
Valtio:  Itävalta
Osavaltio:  Ala-Itävalta
Hallinto:  
 – Pormestari:  Matthias Stadler
Pinta-ala:  
 – Kokonaispinta-ala:  108,48 km²
Korkeus:  267 m
Väkiluku (1.1.2017):  54 213
Aikavyöhyke:  UTC+1
 – Kesäaika:  UTC+2
Postinumero:  3100
Suuntanumero(t):  02742
 
 www.st-poelten.gv.at 
Infobox OKVirheellinen NIMI-arvo: 
Sankt Pölten (myös St. Pölten) on Ala-Itävallan osavaltion pääkaupunki Itävallassa. Kaupungin asukasluku oli 54 213 (2017).
Kaupungin vanhimmat osat sijaitsevat roomalaisten 200–400-luvuilla rakentaman Aelium Cetium -nimisen kaupungin alueella. Vuonna 799 kaupunki tunnettiin nimellä Treisma. Myöhemmin kaupunki on tunnettu nimillä Sankt Hippolyt ja Sankt Polyt. Kaupunkioikeuden Sankt Pölten sai vuonna 1050 ja vuonna 1159 kaupungista tuli piispanistuin.
Katedraali
Festspielhaus (teatteri)
Landesmuseum NÖ (museo)
Klangturm
Landesbibliothek (kirjasto)
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin viralliset verkkosivut (saksaksi, englanniksi)
Sammaltikka

| Sammaltikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Kääpiötikat Veniliornis
Laji::  passerinus
Kaksiosainen nimi
 Veniliornis passerinus  (Linné, 1766) 

Katso myös
   Sammaltikka Wikispeciesissä   Sammaltikka Commonsissa 
Infobox OKNimi-testi OKIUCN-testi OK: 
Sammaltikka (Veniliornis passerinus) on eteläamerikkalainen tikka. Sen esiintymisalue käsittää Andien itäpuolisen osan mannerta Kolumbian itäosista Pohjois-Boliviaan, Paraguayhin, pohjoiseen Argentiinaan ja eteläiseen Brasiliaan. Lajista tunnetaan yhdeksän alalajia. Carl von Linné kuvaili lajin holotyypin Cayennesta vuonna 1766.
Samira Islam

| Samira Islam> سميرة إسلام.Henkilötiedot |
| --- | --- |
Syntynyt: Al-Hafuf, Saudi-Arabia
Koulutus ja ura
Tutkinnot:  Aleksandrian yliopisto
Instituutti:  Kuningas Abdilazizin yliopisto
Tutkimusalue:  farmakologia
Samira Islam (arab. سميرة إسلام‎, Samīra ’Islām) on saudiarabialainen farmakologi ja Kuningas Abdilazizin yliopiston professori. Hänestä tuli vuonna 1970 ensimmäinen tohtoriksi valmistunut saudinainen ja myöhemmin ensimmäinen saudiarabialainen farmakologian professori. Uransa aikana Islam on julkaissut yli 130 artikkelia lääkkeiden tehokkuudesta ja vaikutuksista. Hänet palkittiin vuonna 2009 Makkah Award of Excellence -palkinnolla työstään lääketurvallisuuden ja lääkkeiden perinnöllisten vaikutusten parissa.
Elämä

Samira Islam syntyi Saudi-Arabian Al-Hafufissa. Hän muutti Egyptiin, kun päätti toisen asteen opintonsa ja aloitti korkeakouluopinnot Aleksandrian yliopistossa. Islam suoritti alemman korkeakoulututkinnon vuonna 1964 pääaineenaan farmasia ja farmaseuttiset tieteet. Tohtoriksi hän väitteli vuonna 1970 ja oli silloin ensimmäinen tohtorintutkinnon suorittanut saudiarabialainen nainen.
Islamista tuli Kuningas Abdilazizin yliopiston lehtori vuonna 1971 ja ensimmäinen saudiarabialainen farmakologian professori vuonna 1983. Hänestä tuli myös yliopiston lääketieteellisen tutkimuskeskuksen lääkevalvontayksikön johtaja. Vuonna 1996 Islam  sai työn Maailman terveysjärjestön lääkeohjelman alueellisena neuvonantajana.
Islamin on sanottu merkittävästi rohkaisseen naisia kouluttautumaan, ja häntä pidetään vuonna 1976 perustetun Saudi-Arabian ensimmäisen hoitotieteen laitoksen perustajana. Vuonna 2014 brittilehti Muslim Science listasi kaksikymmentä vaikutusvaltaisinta luonnontieteiden parissa työskentelevää musliminaista, joista Samira Islam oli yksi. Hän ja Hayat Sindi olivat listauksen ainoat saudiarabialaiset.
Sebastian Aagaard-Williams

Sebastian Aagaard-Williams (s. 11. elokuuta 1988 Gentofte, Tanska) on tanskalainen näyttelijä, joka tuli tunnetuksi Jeesus ja Josefine -nimisestä sarjasta. Williams esitti sarjassa Jeesusta.
Sarjassa Jeesus (Williams) tapaa tanskalaisen tytön, Josefinen, joka vihaa joulua. Yhdessä he tekevät aikamatkoja Jeesuksen aikaiseen Beetlehemiin. Samalla Jeesus opettaa Josefinea joulun perimmäisestä merkityksestä.
Aiheesta muualla

Sebastian Aagaard-Williams Internet Movie Databasessa. (englanniksi)
Samir Zaoui

| Henkilötiedot |
| --- | --- | --- |
Syntymäaika: 6. kesäkuuta 1976 (ikä 48)
Syntymäpaikka: Aïn Boucif, Algeria
Pelipaikka: puolustaja
Pituus: 190 senttimetriä
Seura
Seura: ASO Chlef
Pelinumero: 30
Seurat
| Vuodet | Seura | O (M) |
| 1994–1997 1997–1999 1999–2000 2000– | IR Aïn Boucif ES Berrouaghia O Médéa ASO Chlef |    168 (17) |
Maajoukkue
| 2003–2010 |  Algeria | 24 (0) |
 Seurajoukkueuran tilastot kattavat vain kansalliset sarjat, päivitetty 18. marraskuuta 2011.  Maajoukkueuran tilastot päivitetty 3. maaliskuuta 2010.
Samir Zaoui (arab. سمير زاوي‎; s. 6. kesäkuuta 1976 Aïn Boucif, Algeria) on algerialainen jalkapalloilija, pelipaikaltaan keskuspuolustaja. Hän edustaa Algerian pääsarjassa pelaavaa ASO Chlefia. Hän voitti seuran riveissä Algerian cupin vuonna 2005.
Maajoukkueura

Zaoui pelasi ensimmäisen kerran Algerian paidassa 29. maaliskuuta 2003 Angolaa vastaan. Sittemmin hän on edustanut maataan kaksissa arvokisoissa vuoden 2004 ja 2010 Afrikan kisoissa.
Salomon

| Salomon |
| --- | --- |

Perustettu:  1947
Kotipaikka:  Annecy, Ranska
Toimiala:  asuste- ja vaateteollisuus
Tuotteet:  urheiluvaatteet ja -varusteet
Emoyhtiö:  Amer Sports
Kotisivu:  www.salomon.com
Infobox OKVirheellinen NIMI-arvo: 
Salomon-hiihtomonot 1980-luvulta
Salomon on ranskalainen urheiluvälineiden ja -vaatteiden valmistaja.
Historia

François Salomon perusti Salomonin vuonna 1947 Alpeilla sijaitsevassa Annecyn kaupungissa Ranskassa.
Salomon oli saksalaisen Adidaksen omistuksessa, kunnes suomalainen Amer Sports osti sen vuonna 2005.
Amer Sportsin omistajia ovat olleet vuodesta 2019 lähtien ANTA Sports, FountainVest Partners, Anamered Investments ja Tencent.
Tuotteet

Salomon valmistaa urheiluvälineitä ja -vaatteita, esimerkiksi juoksukenkiä, vaelluskenkiä ja hiihtoon, lasketteluun ja lumilautailuun suunniteltuja talviurheiluvälineitä.
Vuonna 2017 New York Magazinen tyylisivusto The Cut lanseerasi termin gorpcore, joka viittasi ulkoiluvaatteiden käyttämiseen kaupunkiympäristössä. Tyylin edelläkävijät ovat käyttäneet esimerkiksi Salomonin tuotteita.
Salomon ja muotibrändi Comme des Garçons ovat suunnitelleet yhdessä lenkkitossuja.
Salomon on kertonut lopettavansa maastohiihdon sns-malliston side- ja monotuotannon kauteen 2022–2023.
Aiheesta muualla

Salomonin kotisivut (Arkistoitu – Internet Archive)
Salomon-luistelusukset S/Lab Skate ja -monot S/Lab Carbon Classic
Siirala

Siirala on suomenkielinen sukunimi. Siirala-nimisiä suomalaisia henkilöitä ovat muun muassa seuraavat:
Aarne Siirala (1919–1991), teologi, professori
Antti Siirala (s. 1979), pianisti
Eero Siirala (aiemmin Sirelius, 1910–1986), metsänhoitaja ja virkamies, metsäneuvos
Elina Siirala, laulaja ja lauluntekijä
Jussi Siirala (s. 1949), pianisti
Kaija Siirala (1918–1989), psykologi, televisioesiintyjä ja tietokirjailija
Martti Siirala (1922–2008), psykiatri
Maukka Siirala (1954–2023), äänisuunnittelija ja muusikko
Seppo Siirala (s. 1952), klassisen musiikin kitaristi ja äänitetuottaja
Urpo Siirala (aiemmin Sirelius, 1908–1982), lääkäri ja professori
Varpu Siirala (o.s. Siukonen, 1925–2017), sellisti ja musiikkipedagogi, Martti Siiralan puoliso.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Shōken

Keisarinna Shōken (jap. 昭憲皇后, Shōken-kōgō; 9. toukokuuta 1849 - 9. huhtikuuta 1914), syntyjään Masako Ichijō (jap. 一条 勝子, Ichijō Masako), oli Japanin keisari Meijin vaimo ja neuvonantaja. Hän oli yksi Japanin Punaisen Ristin Seuran (jap. 日本赤十字社, Nippon Sekijūjisha) perustajista, jonka hyväntekeväisyystyö tunnettiin koko ensimmäisen Kiinan ja Japanin sodan ajan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Empress Shōken
S.C.I.E.N.C.E.

| S> C.I.E.N.C.E. Incubus |
| --- | --- | --- |

Studioalbumin tiedot
 Äänitetty : toukokuu - kesäkuu 1997 4th Street Recordingissa, Santa Monicassa, Kaliforniassa
 Julkaistu: 9. syyskuuta 1997
 Formaatti: CD
 Tuottaja(t): Jim Wirt
 Tyylilaji: Alternative Rock Experimental Rock Alternative Metal Funk Metal
 Kesto: 55.50
 Levy-yhtiö: Sony BMG
Incubusin muut julkaisut
| Enjoy Incubus 1997 | S.C.I.E.N.C.E. 1997 | Make Yourself 1999 |
S.C.I.E.N.C.E. on amerikkalaisen rock-yhtyeen Incubusin toinen studioalbumi, joka julkaistiin 9. syyskuuta 1997. Albumia on myyty 740 000 kappaletta Yhdysvalloissa. Albumi sisältää yhtyeen raskaampaa tuotantoa, mutta on enemmän valtavirran mukainen kuin yhtyeen ensimmäinen albumi Fungus Amongus.
Albumin toinen kappale ”Vitamin” oli myös TNT 4X4 -rekkarallipelissä ja Final Destination 2 -pelissä. Albumin toinen kappale ”New Skin” oli Motocross Madness 2 -tietokonepelissä.
Kappaleluettelo

"Redefine" – 3:19
"Vitamin" – 3:13
"New Skin" – 3:51
"Idiot Box" – 4:07
"Glass" – 3:37
"Magic Medicine" – 3:03
"A Certain Shade of Green" – 3:11
"Favorite Things" – 3:11
"Summer Romance (Anti-Gravity Love Song)" – 4:26
"Nebula" – 3:50
"Deep Inside" – 3:55
"Calgone" – 16:03  "Segue 1" (tunnettu myös nimellä "Jose Loves Kate Moss, Part 1")
Kokoonpano

Brandon Boyd - laulu, lyömäsoittimet
Mike Einziger - kitara
Dirk Lance - basso
Jose Pasillas II - rummut
DJ Lyfe - DJ-mikseri
Charles Waltz - viulu
Terry Date - miksaus
Stephen Marcussen - masterointi
Jim Wirt - tuottaja
Ulrich Wild - tekniikka
C.J. Eiriksson - tekniikka
Donat Kazarinoff - tekniikka
Chris McCann - valokuvaus
Don C. Tyler - digitaalinen editointi
Frank Harkins - taiteellinen ohjaus
Incubus
| --- | --- |
Studioalbumit:   Fungus Amongus  S.C.I.E.N.C.E.  Make Yourself  Morning View  A Crow Left of the Murder...  Light Grenades  If Not Now, When?  8 
EP:t:   Enjoy Incubus  When Incubus Attacks Volume 1  Friends and Lovers 
Livealbumit:   Live at Lollapalooza 2003  Live in Japan 2004  Live in Sweden 2004  Live in Malaysia 2004 
DVD:t:   When Incubus Attacks Volume 2  Morning View Sessions  Alive at Red Rocks  Look Alive 
Singlet:   ”Pardon Me”  ”Stellar”  ”Drive”  ”Wish You Were Here”  ”Warning”  ”Nice to Know You”  ”Circles”  ”Are You In?”  ”Megalomaniac”  ”Talk Shows on Mute”  ”Make a Move”  ”Anna Molly”  ”Dig”  ”Oil and Water”
Salomon (etunimi)

| Salomon |
| --- | --- |
Nimipäivä:   
– suomenkielinen:  8. kesäkuuta
– ruotsinkielinen:  –
– ortodoksinen:  –
Muunnelmia:  Salomo
Vastineita eri kielissä:  Solomon
Nimen alkuperä:  hepreaa: rauha
Infobox OKNimi-testi OK: 
Salomon on heprealaisperäinen miehen etunimi, joka esiintyy myös muodossa Salomo.  Nimi johtuu heprean rauhaa tarkoittavasta sanasta, ja sen on tehnyt tunnetuksi muinaisen Israelin kuningas Salomo (Salomon), Daavidin poika ja seuraaja, jonka hallituskaudesta kerrotaan Raamatun ensimmäisessä Kuningasten kirjassa.
Suomessa Salomon ja Salomonin nimipäivä on 8. kesäkuuta. Vuoden 2019 loppuun mennessä nimi Salomon oli Suomessa annettu 2976 henkilölle.